stanford-oval/wikipedia huggingface dataset:
Itä-Timor kesäolympialaisissa 2020
Joukkue > Yleisurheilu

| Urheilija | Laji | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Felisberto de Deus | Miesten 1 500 m | 3.51,03 NR | 42. | — | — | — | — |
Iñaki Azkuna

| Iñaki Azkuna |
| --- | --- |

Henkilötiedot
Syntynyt: 14. helmikuuta 1943 Durango
Kuollut: 20. maaliskuuta 2014 (71 vuotta) Bilbao
Poliitikko
Puolue:  Baskien kansallispuolue
Asema:  Bilbaon pormestari (1999–2014)
Iñaki Azkuna Urreta (14. helmikuuta 1943 Durango – 20. maaliskuuta 2014 Bilbao) oli espanjalainen baskien kansallispuolueen poliitikko.  Hän oli lääketieteen lisensiaatti ja oli vuosina 1999–2014 Bilbaon kaupungin pormestari.
I’m from Missouri

| I’m from Missouri |
| --- | --- |

Ohjaaja:  Theodore Reed
Käsikirjoittaja:   Duke Atteberry  Jack Moffitt 
Perustuu:  Homer Croyin ja Julian Streetin tarinoihin
Tuottaja:  Paul Jones
Säveltäjä:  John Leipold
Pääosat:   Gladys George  Bob Burns  Gene Lockhart 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Ensi-ilta:   22. maaliskuuta 1939 (US)  New York City, New York  7. huhtikuuta 1939 (US) 
Kesto:  80 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
I'm from Missouri on yhdysvaltalainen komedia-/draamaelokuva vuodelta 1939, jonka ohjasi Theodore Reed. Pääosissa ovat Gladys George, Bob Burns ja Gene Lockhart; sivuosissa ovat muun muassa Judith Barrett, William Henry ja Patricia Morison.
I'm from Missouri perustuu Homer Croyn ja Julian Streetin tarinoihin kirjasta Sixteen Hands. Tarinoista käsikirjoituksen laativat Duke Atteberry ja Jack Moffitt. Paramount Picturesin tuottama draamakomedia sai ensi-iltansa kotimaassaan ensimmäisen kerran New Yorkissa 22. maaliskuuta 1939 ja koko maassa 7. huhtikuuta.
Rooleissa

| 0 | 1 | 2 |
| --- | --- | --- |
|  Gladys George  | … |  Julie Bliss   |
|  Bob Burns  | … |  Sweeney Bliss   |
|  Gene Lockhart  | … |  Porgie Rowe   |
|  Judith Barrett  | … |  Lola Pike   |
|  William Henry  | … |  Joel Streight   |
|  Patricia Morison  | … |  Rouva Allison "Rowe" Hamilton   |
|  E. E. Clive  | … |  Herra Arthur, Cricklewoodin herttua   |
|  Melville Cooper  | … |  Hearne   |
|  William Collier Sr.  | … |  Smith   |
|  Lawrence Grossmith  | … |  Eversti Marchbank   |
|  G. P. Huntley  | … |  Kapteeni Brooks-Bowen   |
|  Doris Lloyd  | … |  Rouva Arthur, Cricklewoodin herttuatar   |
|  Tom Dugan  | … |  Gus   |
|  Dennie Moore  | … |  Kitty Hearne   |
|  James Burke  | … |  Walt Bliss   |
Aiheesta muualla

I’m from Missouri Internet Movie Databasessa (englanniksi)
I’m from Missouri AllMoviessa. (englanniksi)
Itä-Timor kesäolympialaisissa 2016

Itä-Timor osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi maastopyöräilijä Francelina Cabral.
Joukkue > Pyöräily

Francelina Cabral – naisten maastoajo
Joukkue > Yleisurheilu

Augusto Ramos Soares – miesten 1 500 m
Nélia Martins – naisten 1 500 m
Iñaki Mallona Txertudi

Iñaki Mallona Txertudi (1. heinäkuuta 1932 Fruiz, Baskimaa – 3. toukokuuta 2021) oli puertoricolainen roomalaiskatolinen piispa. Hänet vihittiin passionistien papiksi 27. maaliskuuta 1956 ja nimitettiin Arecibon hiippakunnan piispaksi 14. joulukuuta 1991. Piispaksi vihkiminen seurasi 6. tammikuuta 1992; pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac. Mallona Txertudi asetettiin virkaansa 25. tammikuuta. Hän jäi eläkkeelle 24. syyskuuta 2010.
Kaksitahtimoottori

Saabin kaksitahtimoottori
Havainnekuva kaksitahtimoottorin toimintaperiaatteesta
Kaksitahtimoottori, eli kierroskone on polttomoottori, jonka työkierto koostuu työtahdista ja huuhteluvaiheesta. Nelitahtimoottorista poiketen kaksitahtimoottorin täydellinen työkierto tapahtuu yhden kampiakselin kierroksen aikana männän liikkuessa kerran ylös ja kerran alas.  Kaksitahtimoottori voi olla bensiini- tai dieselmoottori.
Kaksitahtimoottorissa moottorin voiman antava työtahti esiintyy siis jokaisella kampiakselin kierroksella, eikä joka toisella, kuten nelitahtimoottorissa. Tämän vuoksi kaksitahtimoottori on periaatteessa vastaavankokoista ja -painoista nelitahtimoottoria tehokkaampi.  Nelitahtimoottorista poiketen kaksitahtimoottorin voitelu tapahtuu kaasun asennon mukaisesti. Tämän takia voimakasta moottorijarruttelua tulisi välttää, koska tällöin moottorin kierroksen nousevat, mutta öljyn saanti putoaa minimiin. Vaarana voi olla moottorin ennenaikainen väljistyminen tai kylmänä pahimmassa tapauksessa kiinnileikkaaminenselvennä.[lähde? ]
Kiristyneiden päästönormien vuoksi kaksitahtitekniikkaa käytetään nykyisin pääasiassa mopoissa ja skoottereissa, moottorisahoissa, kevytmoottoripyörissä, sekä muualla, missä tarvitaan edullista, kevyttä ja yksinkertaista, painoonsa nähden tehokasta moottoria. Aiemmin kaksitahtisia voimanlähteitä käytettiin yleisesti autoissa, kuten Trabantissa, DKW:ssä, Wartburgissa ja Saabissa, ja moottoripyörissä, kuten Kawasakin kolmisylinterisessä H1:ssä. Dieseltoimisia kaksitahtimoottoreita käytetään usein vieläkin laivoissa, sillä niillä voidaan saavuttaa erittäin hyvä, jopa yli 50 % hyötysuhde.  Kauko-ohjattavien lennokkien moottoreissa käytetään keveytensä vuoksi kaksitahtitekniikkaa, toisinaan myös ultrakevyissä lentokoneissa.
Kaksitahtimoottorin kaasunvaihto

Huuhteluvaiheen aikana sylinteriin virtaa tuoretta polttoaine-ilmaseosta (bensiinimoottori) tai puhdasta ilmaa (dieselmoottori) ja edellisen työtahdin aikana syntyneet palokaasut poistetaan sylinteristä. Huuhtelu toteutetaan yleensä huuhtelupumpun avulla, jotta saavutetaan riittävän tehokas huuhtelu. Kaksitahtisessa bensiinimoottorissa myös osa tuoreesta, palamattomasta seoksesta huuhtoutuu palamattomana ulos huuhtelun yhteydessä, mikä huonontaa hyötysuhdetta ja lisää päästöjä. Kaksitahtisessa dieselmoottorissa, jossa huuhtelu tapahtuu pelkällä ilmalla ja polttoaine ruiskutetaan sylinteriin vasta huuhteluaukkojen sulkeuduttua, tätä ongelmaa ei ole. Tämän vuoksi kaksitahtinen dieselmoottori on hyötysuhteeltaan oleellisesti kaksitahtista bensiinimoottoria parempi.
Kaksitahtimoottorin kaasunvaihto > Kampikammiohuuhtelu

Pienissä kaksitahtimoottoreissa suosittu ratkaisu on kampikammiohuuhtelu, jossa mäntä toimii samalla myös huuhtelupumpun mäntänä. Kampikammiohuuhtelun etuna on rakenteellinen yksinkertaisuus. Haittapuoli on huuhteluun kuluva työ, joka vähentää suoraan moottorista saatavaa hyötytehoa.
Kaksitahtimoottorin kaasunvaihto > Mekaaninen huuhtelupumppu

Hieman suuremmissa moottoreissa huuhteluvirtaus synnytetään yleensä erillisellä kompressorilla tai puhaltimella. Kampikammiohuuhteluun nähden etuna on mahdollisuus kehittää suurempi paine ja tilavuusvirta. Haittapuolena on edelleenkin kompressorin kuluttama teho, joka on otettava kampiakselilta ja joka siten vähentää moottorista saatavaa hyötytehoa.
Kaksitahtimoottorin kaasunvaihto > Turboahtaminen

Hidaskäyntiset kaksitahtimoottorit ovat yleensä turboahdettuja. Tällöin huuhteluvirtausta ei tarvitse kehittää moottorin hyötytehon avulla, vaan energia saadaan pakokaasuvirrasta. Osakuormalla ajoa varten tarvitaan kuitenkin yleensä erillinen kompressori.
Kaksitahtimoottorin kaasunvaihto > Poikittaishuuhtelu

Tässä tyypissä kaasut virtaavat huuhteluvaiheen aikana sylinterin poikki. Rakenne on yleinen pienissä moottoreissa, joita käytetään esimerkiksi moottorisahoissa, lehtipuhaltimissa ja mopoissa. Haittana on huono huuhteluaste, joka rajoittaa moottorin tehoa. Etuna on yksinkertaisuus, sillä venttiilejä ei tarvita.
Kaksitahtimoottorin kaasunvaihto > Mutkahuuhtelu

Mutkahuuhtelussa sisään virtaavan ilman reitti on hieman monimutkaisempi kuin poikittaishuuhtelussa. Mutkahuuhtelu ei edellytä venttiilejä, ja sillä saavutetaan parempi huuhteluaste kuin poikittaishuuhtelulla. Mutkahuuhtelua käytetään lähes kaikissa mopoissa ja kaksitahtisissa moottoripyörissä. Tapa on käytössä myös kilpakoneissa.
Kaksitahtimoottorin kaasunvaihto > Pitkittäishuuhtelu

Puhdas ilma virtaa yleensä sylinterin alaosassa olevista aukoista sisään ja poistuu sylinterikannessa olevasta pakoventtiilistä. Pitkittäishuuhtelulla saavutetaan paras huuhteluaste, ja se onkin yleisesti käytössä hidaskäyntisissä moottoreissa.
Kaksitahtimoottorin kaasunvaihto > Pienet työkoneet

Kaksitahtimoottorilla on mahdollista saavuttaa suurempi tehopainosuhde kuin nelitahtimoottoreilla. Tästä syystä kaksitahtimoottorit ovat suosittuja käsin käytettävissä työkoneissa kuten moottorisahoissa ja siimaleikkureissa. Nämä moottorit ovat yleensä kipinäsytytteisiä ja käyttävät polttoaineenaan bensiiniä. Haittapuolia ovat suuret hiilivetypäästöt ja suuri polttoaineenkulutus, sillä ilman sijasta sylinteriin imetään ilman ja polttoaineen seosta. Tällöin osa polttoaineesta poistuu palamattomana pakokaasuvirtaan.
Kaksitahtimoottorin kaasunvaihto > Perämoottorit

Kaksitahtimoottori soveltuu keveytensä ja yksinkertaisen rakenteensa ansiosta hyvin veneen perämoottoriksi. Viime vuosina suoraruiskutteiset kaksitahtimoottorit ovat yleistyneet, sillä suoraruiskutuksella moottorin hyötysuhdetta voidaan kasvattaa ja päästöjä pienentää. EU:n vuonna 2007 voimaan astuneet päästömääräykset ovat poistaneet muut kuin suoraruiskutuksella varustetut kaksitahtiset perämoottorit markkinoilta unionimaissa.
Kaksitahtimoottorin kaasunvaihto > Laivat

Suurten rahtialusten pääkoneet ovat monesti kaksitahtisia hidaskäyntisiä dieselmoottoreita, joiden pyörimisnopeus on alle 100 kierrosta minuutissa. Moottori voidaan tällöin kytkeä suoraan potkurin akseliin, eikä alennusvaihdetta tarvita. Suurimmissa moottoreissa iskunpituus voi olla yli kaksi metriä ja sylinteriputken halkaisija lähes metrin. Laivadieseleissä käytetään yleensä pitkittäishuuhtelua, turboahdinta ja joskus mekaanista huuhtelupumppua.
Suorasuihkutus

Suorasuihkutusmoottoreissa bensiini suihkutetaan suoraan sylinteriin vasta pakoaukon sulkeuduttua, jolloin palamatonta polttoainetta ei pääse poistumaan, toisin kuin kaasuttimella varustetuissa moottoreissa. Lisäksi saavutetaan parempi hyötysuhde. Bensiini suihkutetaan suurella paineella sytystulpan kärkeen, jolloin se syttyy helpommin ja polttoainetta tarvitaan vähemmän. Myös öljyn kulutus on yli 30 % pienempää kuin kaasuttimella varustetuissa moottoreissa, eikä suorasuihkutteinen kaksitahtimoottori savuta juuri ollenkaan, eivätkä pakokaasut haise kaksitahtiöljylle. Suorasuihkutusmoottorit ovatkin kaasutinversioita huomattavasti taloudellisempia ja vähäpäästöisempiä. Suorasuihkutteisella kaksitahtimoottorilla voidaan päästä jopa pienempään kulutukseen kuin vastaavan tehoisella nelitahtimoottoreilla. Hyvänä esimerkkinä taloudellisuudesta ovat suorasuihkutteiset skootterit, mm. Aprilia käyttää kyseistä tekniikkaa moposkoottereissaan. Suorasuihkutus ei ole sama asia kuin bensiinin ruiskutus.
Tuorevoitelujärjestelmä

Tuorevoitelujärjestelmän (tai tuoreöljyvoitelun) tehtävänä on huolehtia kaksitahtimoottorin voitelusta. Järjestelmän etuna on, että voitelukohteet saavat koko ajan sopivan määrän tuoretta öljyä eikä kaksitahtiöljyä tarvitse sekoittaa bensiinin sekaan.
Voiteluöljy syötetään erillisestä säiliöstä kampiakselilta käyttöenergiansa saavan pumpun avulla imukanavan suuttimille ja joissakin malleissa lisäksi suoraan kampiakselin laakereille. Öljyn määrään vaikuttaa moottorin pyörimisnopeuden lisäksi myös kaasun asento (kuormitus), koska kaasukahvalta on vaijeri myös pumpulle ja sillä säädetään pumpun ns. tehollista iskunpituutta. Lopuksi öljy joutuu palotilaan. Haittapuolena voidaan pitää toiminnan mahdollista epävarmuutta sekä häiriöitä varsinkin korkeampiviritteisessä moottorissa.
Aiheesta muualla

Kuvia tai muita tiedostoja aiheesta Kaksitahtimoottori Wikimedia Commonsissa
Norjan kunnallis- ja aluevaalit 2011

Norjan kunnallis- ja aluevaalit 2011 järjestettiin 12. syyskuuta 2011. Kyselyjen mukaan konservatiivipuolue (Høyre) oli nousemassa vaalien voittajaksi. Suurimman puolueen aseman näytti säilyttävän edelleen työväenpuolue. Pahimmin vaaleissa tappion kärsivät oikeistopopulistinen edistyspuolue ja Sosialistinen vasemmistopuolue. Kymmenessä kunnassa ennakkoäänestys oli mahdollista myös internetin kautta. Ennakkoäänestys päättyi 10. syyskuuta, ja kokeiluun osallistuneissa kunnissa lähes kolme neljäsosaa ennakkoäänistä oli jätetty verkon kautta.
Høyren sai äänistä noin 27,9 prosenttia eli 8,7 prosenttiyksikköä enemmän kuin edellisissä paikallisvaaleissa neljä vuotta sitten. Työväenpuolue säilyi suurimpana puolueena. Sitä äänesti 31,7 prosenttia (+2,0) ja edistyspuoluetta 11,5 prosenttia (-6,0).
Nnamdi Oduamadi

| Henkilötiedot |
| --- | --- | --- | --- |
Koko nimi: Nnamdi Chidiebere Oduamadi
Syntymäaika: 17. lokakuuta 1990 (ikä 33)
Syntymäpaikka: Lagos, Nigeria
Pelipaikka: oikea laitalinkki
Pituus: 175 cm
Paino: 65 kg
Lempinimi: Odu
Seura
Seura: Colleferro
Junioriseurat
1997–2008: Pepsi Football Academy
2009–2010: Milan
Seurat
| Vuodet | Seura | O | (M) |
| 2010–2018 | Milan | 1 | (0) |
| 2011–2012 | → Torino (laina) | 11 | (3) |
| 2012–2013 | → Varese (laina) | 16 | (2) |
| 2013–2014 | → Brescia (laina) | 14 | (0) |
| 2014 | → Varese (laina) | 12 | (4) |
| 2014–2015 | → Crotone (laina) | 12 | (1) |
| 2015 | → Latina (laina) | 16 | (2) |
| 2015 | → Şanlıurfaspor (laina) | 0 | (0) |
| 2016 | → HJK (laina) | 28 | (7) |
| 2018–2019 | KF Tirana | 11 | (1) |
| 2021–2022 | Crema | 6 | (0) |
| 2022– | Colleferro | - | (-) |
Maajoukkue
| 2012–2014 | Nigeria | 13 | (4) |
 Seurajoukkueuran tilastot kattavat vain kansalliset sarjat, päivitetty 26. syyskuuta 2023.  Maajoukkueuran tilastot päivitetty 6. syyskuuta 2016.
Nnamdi Chidiebere Oduamadi (s. 17. lokakuuta 1990 Lagos, Nigeria) on nigerialainen jalkapalloilija. Pelipaikaltaan hän on oikea laitalinkki. Oduamadi edustaa italialaista Colleferroa.
Seurajoukkueura

Oduamadi nousi Milanin junioreista edustusjoukkueeseen kesällä 2010. Hän pelasi ensimmäisen ottelunsa Serie A:ssa 18. syyskuuta 2010, kun Milan pelasi kotonaan 1–1-tasapelin Cataniaa vastaan. Ottelu oli Oduamadin ainoa edustusjoukkueessa kaudella 2010–2011. Kesästä 2011 lähtien Oduamadi pelasi Milanista lainalla eri seuroissa. Vuosina 2011–2015 hän pelasi 81 ottelua Serie B:ssä ja teki 12 maalia edustaen Torinoa, Varesea, Bresciaa, Crotonea ja Latinaa. Syyskaudella 2015 Oduamadi oli lainassa Turkin toisella sarjatasolla Şanlıurfasporissa, jossa ei pelannut sarjaotteluita.
Maaliskuussa 2016 Milan lainasi Oduamadin Suomen Veikkausliigassa pelaavaan HJK:hon.
Maajoukkueura

Nigerian A-maajoukkueessa Oduamadi on pelannut 13 ottelua ja tehnyt neljä maalia vuosina 2012–2014. Hän oli mukana Maanosaliittojen cupissa 2013, jossa teki hattutempun Tahitia vastaan Nigerian voittaessa 6–1. Hän pelasi turnauksessa myös Uruguayta vastaan. Oduamadi on edustanut Nigeriaa kilpailullisissa maaotteluissa lisäksi MM-kilpailujen 2014 karsinnoissa, joissa hän pelasi viisi ottelua ja teki maalin Keniaa vastaan.
J. R. D. Tata

J. R. D. Tata vuonna 1955.
Jehangir Ratanji Dadabhoy Tata (29. heinäkuuta 1904 Pariisi, Ranska – 29. marraskuuta 1993 Geneve, Sveitsi) oli intialainen liikemies ja yksi ilmailun uranuurtajista Intian liike-elämässä.
Elämäkerta

J. R. D. Tatan isä oli intialainen parsi-zarathustralainen Ratanji Dadabhoy Tata ja äiti ranskalainen Suzanne Briere. J. R. D. Tatan isä oli intialaisen suurliikemiehen, Jamsetji Tatan, serkku. Tata vietti lapsuutensa Ranskassa ja hänen äidinkielensä oli ranska. Ranskan kansalaisena J. R. D. Tata palveli myös Ranskan muukalaislegioonassa.
J.R.D. Tata sai kiinnostuksensa ilmailuun kuuluisalta ranskalaiselta lentäjältä, Louis Blériotilta, joka opetti Tataa lentämään. Tata toi lentotaitonsa Intiaan ja perusti vuonna 1932 Tata Airlinesin, josta tuli vuonna 1946 Air India. Kun yhtiö kansallistettiin vuonna 1953 Tata jatkoi sen johdossa.
Tata opiskeli insinööriksi Cambridgen yliopistossa, mutta keskeytti opintonsa ja palasi Intiaan sukuyhtiön tehtäviin.  Vuonna 1954 Tata sai Ranskan hallitukselta Kunnialegioonan kunniamitalin.
Tata oli yksi Intian teollistumisen alkuunpanijoista. Tatan suku on yksi Intian rikkaimmista ja omistaa yrityksiä niin teräs-, tele-, kemikaali- kuin energia-alallakin. J. R. D. Tata nousi suvun yhtiöryppään, Tata Groupin, johtoon vuonna 1938, vain 34 vuoden iässä. Hän johti konsernia vuoteen 1991 ja koki sen nopean kasvun vuodet.
J. R. D. Tata on haudattu Père Lachaisen hautausmaalle, Pariisiin.
Olkaimet

Olkaimet, joissa nappikiinnitys.
Olkaimet ovat miesten, naisten ja lasten vaatteissa käytettyjä, olkapään yli kulkevia nauhoja, jotka kannattelevat rintaliivejä, muuta alusvaatetta, uimapukua, leninkiä, hametta, housuja, haalaria tai muuta vaatetta. Olkaimet voivat olla kiinteä osa vaatetta tai, etenkin miesten vaatetuksessa, erikseen hankittava asuste (arkikielessä henkselit), joka kannattelee housuja vyön asemesta. Olkaimia voidaan käyttää myös koristeena ilman että vaate erityisesti vaatisi kannattelemista.
Naisten alusasuissa olkaimet ovat 1–2 cm levyisiä, kankaasta tai nauhasta valmistettuja. Ne on kiinnitetty vaatteeseen joko pysyvästi ompelemalla tai erilaisin irrotettavin soljin tai muin kiinnittimin, kuten metallirenkain, napein tai painonapein. Olkaimiin tai niiden kiinnittimiin rakennetaan usein myös mahdollisuus säätää niiden pituutta. Etenkin miesten olkaimet ovat yleensä joustavaa kudosta tai venyvää materiaalia, kuten kumia.
Miesten olkainten kaksi päätyyppiä ovat kolmen kiinnityspisteen Y- ja neljän kiinnityspisteen H-olkaimet, jotka edestä katsoen näyttävät samanlaisilta. Y-tyypissä etuosan kaksi olkainta yhdistyvät selän keskellä yhteiseksi hihnaksi, joka kiinnittyy housunkaulukseen housujen keskikohdassa. Y-olkaimet muodostavat selässä siis Y-kirjaimen muotoisen kuvion. H-olkaimet muodostuvat kahdesta alusta loppuun erillisestä olkainnauhasta, jotka kuitenkin yleensä pidetään yhdessä keskelle selkää sijoittuvan solkimaisen takakappaleen avulla, jolloin ne muodostavat selässä pikemminkin X- kuin H-kirjaimen muotoisen kuvion. Olkaimet kiinnitetään housunkaulukseen perinteisesti napein, mutta nykyään yleisemmin metallisin puristuslukoin eli ”klipsein”.
Olkaimien klipsejä eli puristuslukkoja.
Varsinkin 2000-luvulla miesten olkaimet ovat saaneet entistä yleisemmin muotiasusteen leimaa entisen käyttöasusteen sijaan.
Kuvia

Pikkupoika, jolla on napeilla kiinnitetyt, etupuolelta kahtia haarautuvat olkaimet.
Olkaimet ja rusetti
Aiheesta muualla

Kuvia tai muita tiedostoja aiheesta Olkaimet Wikimedia Commonsissa
Irakin naisten jalkapallomaajoukkue

Irakin naisten jalkapallomaajoukkue on Irakin naisten edustusjoukkue jalkapallossa. Se toimii Irakin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sillä ei ollut maailmanrankingsijoitusta. Sen historian paras rankingsijoitus on 107.
Ivo Rüthemann

| Ivo Rüthemann |
| --- | --- |

Henkilötiedot
Syntynyt: 12. joulukuuta 1976 (ikä 47) Mosnang, Sveitsi
Kansalaisuus:   Sveitsi
Jääkiekkoilija
Pelipaikka:  laitahyökkääjä
Maila:  vasen
Pituus:  173 cm
Paino:  77 kg
Seura
Seura:  SC Bern
Sarja:  NLA
Pelaajaura
Pääsarjaura:  1994–
Aik. seurat:  HC Davos (NLA)
Ivo Rüthemann on sveitsiläinen jääkiekkoilija, joka edusti SC Berniä. Rüthemann on pelipaikaltaan hyökkääjä. Hän kuului Sveitsin jääkiekkomaajoukkueen vakiopelaajiin.
Ura

Rüthemann aloitti uransa perinteikkäässä sveitsiläisseura HC Davosissa 1994 ja siirtyi vuosituhannen vaihteessa SC Berniin, jonka riveissä hän pelaa edelleen. Rüthemann on yksi Sveitsin jääkiekkoikoneista. Hän on pelannut NLA-liigassa 730 ottelua ja kerännyt niissä 536 pistettä kauden 2011–2012 jälkeen. Hänellä on koossa 12 MM-kisat sekä kolmet olympialaiset, joista on kertynyt 96 ottelua. Kaiken kaikkeaan Rütheman on pelannut 236 maaottelua.
Aiheesta muualla

http://www.hockeydb.com/ihdb/stats/pdisplay.php?pid=32702
Norjan kuningaskunta (1814)

Norjan perustuslakia säätävän kokouksen istunto Eidsvollissa huhtikuussa vuonna 1814.
Vuosi 1814 oli käänteentekevä Norjan kuningaskunnan historiassa. Se alkoi Norjan ollen unionissa Tanskan kanssa, joka oli brittiläisen imperiumin saartamana, ja tuli luovutetuksi Ruotsin kuninkaalle. Toukokuussa perustuslaillinen sopimus julisti Norjan itsenäiseksi. Vuoden loppuun mennessä Norjan parlamentti oli sopinut liittymisestä personaaliunioniin Ruotsin kanssa. Vaikkei nationalistisia pyrkimyksiä toteutettukaan ennen vuotta 1905, oli vuosi 1814 käännekohta, joka tulisi johtamaan täysin itsenäiseen Norjaan.
I’m the Man

| I’m the Man Anthrax |
| --- | --- | --- |

EP-levyn tiedot
 Äänitetty : 1987
 Julkaistu: 1987
 Tuottaja(t): Anthrax & Paul Hammingson
 Tyylilaji: rap metal, thrash metal
 Kesto: 28.01
 Levy-yhtiö: Island
Anthraxin muut julkaisut
| Spreading the Disease 1985 | I’m the Man 1987 | Among the Living 1987 |
I’m the Man on Anthraxin toinen EP, joka julkaistiin vuonna 1987. Singlestä "I'm the Man" tuli menestys ja se oli myös yksi ensimmäisistä kappaleista, joka yhdisti rap- ja metallimusiikkia. Kappaleen pääriffi perustuu juutalaiseen kappaleeseen ”Hava Nagilaan”. Kappaleet 4, 5 ja 6 on äänitetty 11. heinäkuuta 1987 Arcadia Theaterissa Dallasissa.
Kappaleet

I’m the Man – 3.03 (Censored Radio Version, säv. Belladonna/Bello/Benante/Ian/Rooney/Spitz)
I’m the Man – 3.04 (Def Uncensored Radio Version, säv. Belladonna/Bello/Benante/Ian/Rooney/Spitz)
Sabbath Bloody Sabbath – 5.48 (Black Sabbath -cover, säv. Geezer Butler/Tony Iommi/Ozzy Osbourne/Bill Ward)
I’m the Man – 4.39 (Live, säv. Belladonna/Bello/Benante/Ian/Rooney/Spitz)
Caught in a Mosh – 5.34 (Live, säv. Anthrax)
I Am the Law – 5.48 (Live, säv. Anthrax/Lilker)
Kokoonpano

Joey Belladonna – laulu
Dan Spitz – soolokitara
Scott Ian – kitara
Frank Bello – basso
Charlie Benante – rummut
Aiheesta muualla

I’m the Man Discogsissa. (englanniksi)
Albumi I’m the Man Encyclopaedia Metallum -sivustolla (englanniksi)
Itä-Sepik

| Itä-Sepik |
| --- | --- |
 Itä-Sepikin sijainti punaisella
 Lippu
Valtio:   Papua-Uusi-Guinea
Hallinto:  
 – hallinnollinen keskus:  Wewak
Pinta-ala:  43426 km²
Saagopalmukasvustoa Itä-Sepikissä
Itä-Sepik (engl. East Sepik) on Uuden-Guinean pohjoisrannikolla sijaitseva maakunta, joka kuuluu Papua-Uuden-Guinean valtioon. Maakunnan halkaisee merkittävä joki Sepik, jonka suulta länteen on maakunnan pääkaupunki Wewak. Maakunnan pinta-ala on 43 426 km2 ja väkiluku vuoden 2011 väestönlaskennan mukaan noin 450 000.
Aiheesta muualla

Kuvia tai muita tiedostoja aiheesta Itä-Sepik Wikimedia Commonsissa
Papua-Uuden-Guinean maakunnat
Bougainville
Central
Eastern Highlands
East Sepik
Enga
Gulf
Hela
Itäinen Uusi-Britannia
Jiwaka
Läntinen Uusi-Britannia
Madang
Manus
Milne Bay
Morobe
Oro
Pääkaupunkialue
Sandaun
Simbu
Southern Highlands
Uusi-Irlanti
Western
Western Highlands
Intia kesäolympialaisissa 1936

Intia osallistui Berliinin kesäolympialaisiin 1936 27 urheilijan voimin. Maan ainoan mitalin näistä olympialaisista voitti miesten maahockeyjoukkue, joka voitti lajinsa jo kolmansissa olympiakisoissa peräkkäin. Maahockeyjoukkue päästi vain yhden maalin, ja senkin finaalissa, joten joukkueen maalieroksi muodostui vakuuttava 38-1. Kisojen mitalitilastossa Intia sijoittui jaetulle 20. sijalle.
Mitalistit > Kultaa

Richard Allen, Dhyan Chand, Ali Dara, Lionel Emmett, Peter Fernandes, Joseph Galibardy, Earnest Goodsir-Cullen, Mohammed Hussain, Sayed Jaffar, Ahmed Khan, Ahsan Khan, Mirza Masood, Cyril Michie, Baboo Nimal, Joseph Phillips, Shabban Shahab-ud-Din, Garewal Singh, Roop Singh ja Carlyle Tapsell — Maahockey, miehet
Joukkue > Maahockey

Alkukierrokset (Lohko A)
Voitti Japanin (9-0)
Voitti Unkarin (4-0)
Voitti Yhdysvallat (7-0)
Välierät
Voitti Ranskan (10-0)
Final
Voitti Saksan (8-1) →  Kultaa
Intian olympiakultaa voittanut maahockeyjoukkue.